
2026 M. VISAGINO SAVIVALDYBĖS SUAUGUSIŲJŲ GYVENSENOS STEBĖSENOS TYRIMO REZULTATAI

Visaginas, 2026

TYRIMO METODIKA IR APIMTIS
Rokiškio rajono savivaldybės visuomenės sveikatos biuras (Visagino sav.) 2026 metais atliko trečiąjį suaugusiųjų gyventojų gyvensenos stebėsenos tyrimą. Tyrimas atliktas vykdant Lietuvos Respublikos sveikatos apsaugos ministro įsakymą, nurodantį savivaldybėse periodiškai atlikti gyvensenos tyrimus. Tyrimas atliktas vadovaujantis Higienos instituto (toliau – HI) parengta gyvensenos tyrimų organizavimo ir vykdymo metodika. Suaugusiųjų apklausai naudotas su Sveikatos apsaugos ministerija suderintas standartizuotas klausimynas. Ataskaitoje pateikiama 2026 m. tyrimo imtis, respondentų sociodemografinės charakteristikos ir 25 suaugusiųjų gyvensenos rodikliai. Savivaldybės rezultatai lyginami su 2022 m. tyrimo duomenimis ir 2026 m. Lietuvos rodikliais. 


Rodikliai suskirstyti į tris grupes:

1. Gyvenimo kokybė ir sveikata (gyvenimo kokybės bei sveikatos vertinimas, laimingumas, prislėgta nuotaika, socialinis palaikymas, ilgalaikės sveikatos problemos ir gyvensenos keitimas);
2. Sveikatos elgsena (fizinis aktyvumas ir mitybos įpročiai;
3. Rizikingas elgesys ir saugumas (tabako gaminių, elektroninių cigarečių, alkoholio, narkotinių ar psichotropinių medžiagų vartojimas ir saugumas kelyje).
2026 m. Visagino savivaldybės suaugusiųjų gyvensenos stebėsenos tyrimo duomenų bazę sudarė 423 anketos. Reprezentatyvi imtis sudaryta atsižvelgiant į gyventojų skaičių ir jų pasiskirstymą pagal lytį bei gyvenamąją vietovę. Apklausa vykdyta 2026 m. kovo – gegužės mėnesiais. Gyventojų apklausa yra anoniminė, duomenys naudojami tik rezultatams apibendrinti.

SOCIODEMOGRAFINĖS RESPONDENTŲ CHARAKTERISTIKOS

1 lentelė

	Respondentų sociodemografinės charakteristikos
	Abs. sk.
	Proc.

	Šeiminė padėtis

	Vedęs (ištekėjusi) arba gyvena su partneriu (-e)
	227
	54,7

	Nevedęs (netekėjusi)
	51
	12,3

	Išsiskyręs (-usi)
	115
	27,7

	Našlys (-ė)
	22
	5,3

	Išsilavinimas

Pagrindinis

3

0,7

Vidurinis

93

22,9

Specialusis vidurinis

110

27,1

Aukštesnysis (technikumas, aukštesnioji mokykla)

43

10,6

Aukštasis koleginis

76

18,7

Aukštasis universitetinis

81

20,0

Pagrindinis užsiėmimas

Dirbu

320

77,5

Bedarbis (-ė)

58

14,0

Studentas (-ė)

10

2,4

Pensininkas (-ė)

14

3,4

Kita

11

2,7

Kokios vidutinės mėnesio pajamos tenka vienam Jūsų šeimos nariui „į rankas“

Mažiau nei 400 Eur

31

8,0

401 - 600 Eur

67

17,3

601 - 800 Eur

71

18,3

801 - 1000 Eur

104

26,9

1001 - 1500 Eur

75

19,4

1501 Eur ir daugiau

39

10,1

Iš pirmos lentelės duomenų matome, kad daugiau tiriamųjų buvo vedę (ištekėjusios) arba gyvenančios su partneriu, išsilavinimas dominavo spec. vidurinis ir aukštasis universitetinis. Daugiau apklaustųjų yra dirbantys asmenys, jie sudarė 77,5 proc. visų dalyvių. Vidutinės mėnesio pajamos, tenkančios vienam šeimos nariui „į rankas“, daugumai svyravo apie 800 – 900 Eur.
SUAUGUSIŲJŲ GYVENSENOS RODIKLIAI
Pagrindiniai 2026 m. tyrimo duomenys pateikiami 2 lentelėje, kurioje svarbiausi rodikliai sugrupuoti pagal tris gyvensenos sritis.
1. Gyvenimo kokybė ir sveikata
 1.1. Dauguma respondentų pozityviai vertina savo gyvenimą ir sveikatą: 77,5 proc. gyvenimo kokybę įvardijo kaip gerą arba labai gerą, o 63,7 proc. taip įvertino dabartinę sveikatos būklę.
1.2. Laimingais arba labai laimingais jautėsi daugiau nei pusė (55,7 proc.) tyrimo dalyvių.
1.3. Kas penktas respondentas (20,3 proc.) neturėjo nė vieno artimo žmogaus, kuriuo galėtų pasitikėti iškilus sunkioms asmeninėms problemoms.
1.4. Emocinės ir fizinės sveikatos iššūkiai – per praėjusį mėnesį didesnį nei įprasta nerimą ar prislėgtą nuotaiką jautė 13,3 proc. respondentų, o ilgalaikių sveikatos problemų turėjo 31,7 proc. gyventojų.
1.5. Gyvensenos pokyčiai –  per paskutinius 12 mėnesių įpročius keisti bandė ir juos sėkmingai pakeitė ketvirtadalis (25,8 proc.) tyrimo dalyvių.
 2. Fizinis aktyvumas ir mityba
 2.1. Energinga fizine veikla bent po 30 minučių (5 ar daugiau dienų per savaitę) užsiėmė 22,8 proc. respondentų.
2.2. Vaisius bent kartą per dieną valgė 38,4 proc., o daržoves (neįskaitant bulvių) – pusė (50,5 proc.) apklaustųjų.
2.3. Saldumynus kasdien vartojo 16,3 proc. respondentų. Nealkoholinius saldintus gėrimus kasdien gėrė 2,4 proc., o energetinius gėrimus – 1,7 proc. tyrimo dalyvių.
2.4. Papildomai druskos į jau paruoštą maistą niekada nedėjo 43,8 proc. respondentų.
3. Rizikingas elgesys ir saugumas kelyje 
3.1. Per paskutines 30 dienų tabako gaminius kasdien vartojo 15,2 proc., elektronines cigaretes – 6,4 proc., o alkoholinius gėrimus – 3,3 proc. respondentų.
3.2. Alkoholinius gėrimus bent kartą per savaitę per praėjusias 30 dienų vartojo 25,2 proc. gyventojų, o per pastaruosius 12 mėnesių – 25,4 proc. tyrimo dalyvių. 
3.3. Narkotinių ar psichotropinių medžiagų be gydytojo paskyrimo bent kartą gyvenime vartojo 14,5 proc. respondentų. 
3.4. Saugos diržą važiuodami automobiliu visada segėjo 77,0 proc., atšvaitus tamsiu paros metu visada nešiojo 33,6 proc., o dviratininko šalmą dėvėjo 14,3 proc. apklaustųjų.
2 lentelė

Visagino savivaldybės suaugusiųjų gyvensenos rodikliai 

Eil. Nr.

Rodiklio pavadinimas

Savivaldybės rodiklio reikšmė 

2026 m.

Savivaldybės rodiklio reikšmė 

2022 m.

Lietuvos vidurkis

1.

Suaugusiųjų, kurie bent kartą per dieną valgo vaisius (neskaitant sulčių), dalis procentais

38,4 

37,6

36,7

 2.

Suaugusiųjų, kurie bent kartą per dieną valgo daržoves (neskaitant bulvių), dalis procentais


50,5   

44,0

47,1

3.

Suaugusiųjų, kurie bent kartą valgo saldumynus, dalis procentais


16,3

20,5

18,9

4.

Suaugusiųjų, kurie bent kartą per dieną geria nealkoholinius saldintus gėrimus, dalis procentais

2,4

3,3

4,5

5.

Suaugusiųjų, kurie bent kartą per dieną geria energinius gėrimus, dalis procentais


1,7

1,2

1,9

6.

Suaugusiųjų, kurie papildomai nededa druskos į paruoštą  maistą, dalis procentais


43,8

37,1

36,1

7.

Suaugusiųjų, kurie per paskutines 30 dienų kasdien vartojo tabako gaminius, dalis procentais


15,2

17,9

14,3

8.

Suaugusiųjų, kurie per paskutinius 12 mėnesių vartojo tabako gaminius, dalis procentais


15,6

17,7

14

9.

Suaugusiųjų, kurie per paskutines 30 dienų kasdien rūkė elektronines cigaretes arba naudojo panašius elektroninius įtaisus rūkymui, dalis procentais

6,4

4,1

7

10.

Suaugusiųjų, kurie per paskutinius 12 mėnesių kasdien rūkė elektronines cigaretes arba naudojo panašius elektroninius įtaisus rūkymui, dalis procentais

6,4

4,1

6,9

11.

Suaugusiųjų, kurie per paskutines 30 dienų kasdien vartojo alkoholinius gėrimus, dalis procentais


3,3

4,1

1,1

12.

Suaugusiųjų, kurie per paskutines 30 dienų kasdien vartojo alkoholinius gėrimus kartą per savaitę ar dažniau, dalis procentais

25,2

34,0

20,5

13.

Suaugusiųjų, kurie per paskutinius 12 mėnesių vartojo alkoholinius gėrimus kartą per savaitę ar dažniau, dalis procentais

25,4

32,4

17,7

14.

Suaugusiųjų, kurie bent kartą per savo gyvenimą vartojo narkotinių ar psichotropinių medžiagų (narkotikų) be gydytojo paskyrimo, dalis procentais

14,5

25,6

11,2

15.

Suaugusiųjų, kurie užsiima energinga fizine veikla bent po 30 min. 5 dienas per savaitę ar daugiau, dalis procentais

22,8

23,0

25,1

16.

Suaugusiųjų, kurie visada tamsiu paros metu nešioja atšvaitus, dalis procentais

33,6

40,9

27,6

17.

Suaugusiųjų, kurie visada segi saugos diržą važiuodami automobiliu, dalis procentais

77,0

87,3

94,2

18.

Suaugusiųjų, kurie visada dėvi šalmą važiuodami dviračiu, dalis procentais

14,3

29,5

14,5

19.

Suaugusiųjų, kurie neturi nei vieno artimo žmogaus, kuriuo galėtų pasitikėti susidūrus su sunkiomis asmeninėmis problemomis, dalis procentais

20,3

23,6

5,2

20.

Suaugusiųjų, kuriuos per praėjusį mėnesį buvo apėmusi prislėgta nuotaika, nerimas labiau nei anksčiau, dalis procentais


13,3

27,8

17

21.

Suaugusiųjų, kurie savo gyvenimo kokybę vertina kaip gerą arba labai gerą, dalis procentais

77,5

68,8

74,7

22.

Suaugusiųjų, kurie vertina savo dabartinę sveikatos būklę kaip gerą ir labai gerą, dalis procentais

63,7

58,8

64,7

23.

Suaugusiųjų, kurie jaučiasi laimingi ir labai laimingi, dalis procentais

55,7

50,5

63,6

24.

Suaugusiųjų, kurie turi ilgalaikių sveikatos problemų, dalis procentais

31,7

36,9

37,8

25.

Suaugusiųjų, kurie per paskutinius 12 mėnesių bandė keisti savo gyvenseną dėl sveikatos ir pakeitė, dalis procentais

25,8

Nebuvo tokio rodiklio (2022 m. rodiklis „Suaugusiųjų, kurie per paskutinius 12 mėnesių bandė keisti savo gyvenseną, bet nepakeitė, dalis procentais“ - 45,2

50,0

Palyginus 2022 ir 2026 metų tyrimų duomenis, fiksuojama teigiama dinamika: 8 rodikliai pablogėjo (pažymėti raudona rodykle), o net 16 – pagerėjo (pažymėti žalia rodykle).

Iš antroje lentelėje pateiktų rodiklių matyti teigiami pokyčiai Visagino savivaldybėje lyginant 2026 m. rodiklius su 2022 m. – geresnė gyventojų mityba (suvartojo daugiau vaisių, daržovių), mažesnis alkoholio ir narkotinių medžiagų vartojimas. Rečiau pasireiškė prislėgta nuotaika, bei geresnis gyvenimo kokybės vertinimas.

Palyginus Visagino savivaldybės 2026 m. ir bendrus Lietuvos rodiklius, išryškėja keli esminiai skirtumai.

Savivaldybėje stebimos nepalankios tendencijos – Visagino gyventojai rečiau užsisega saugos diržus (77 proc. lyginant su 94,2 proc. šalyje), rečiau bando keisti savo gyvenseną (25,8 proc. lyginant su 50 proc. Lietuvoje), taip pat dažniau vartoja alkoholį bei tabako gaminius. Be to, net keturis kartus daugiau visaginiečių jaučiasi vieniši (20,3 proc., o Lietuvoje – 5,2 proc.).

Kitoje pusėje – džiuginantys mitybos ir savijautos rodikliai. Visagino gyventojai dažniau nei vidutiniškai šalyje valgo vaisius ir daržoves, rečiau renkasi saldumynus bei saldintus gėrimus ir atsakingiau naudoja druską. Vietos gyventojų fizinė bei emocinė sveikata taip pat vertinama geriau, tai yra mažiau žmonių skundžiasi prislėgta nuotaika ar ilgalaikėmis sveikatos problemomis, o bendrą gyvenimo kokybę jie vertina aukščiau nei šalies vidurkis.

Saugumo srityje išsiskiria priešingi rodikliai, nors pagal saugos diržų naudojimą vis dar atsiliekama, atšvaitų nešiojimu tamsiuoju paros metu Visaginas lenkia visą Lietuvą.
Išvada: 2026 m. tyrimo duomenys rodo teigiamus Visagino gyventojų mitybos įpročius ir aukštesnį gyvenimo kokybės vertinimą, tačiau išryškina rimtus iššūkius psichikos sveikatos (vienišumo mažinimą), žalingų įpročių bei kelių eismo saugumo (saugos diržų naudojimo) srityse.
Siūlomos prioritetinės veiklos kryptys
Atsižvelgiant į nustatytus rodiklius, planuojant visuomenės sveikatos stiprinimo veiklas, tikslinga prioritetą teikti šioms kryptims:
· fizinio aktyvumo skatinimui;
· vienišumo mažinimui ir socialinio ryšio stiprinimui;

· alkoholio, elektroninių cigarečių bei narkotinių ar psichotropinių medžiagų vartojimo prevencijai;
· saugos diržų ir šalmų naudojimo skatinimui.


Ataskaitą parengė: Visuomenės sveikatos stebėsenos specialistė Agnė Dubakienė

